
CVT (fokozatmentes sebességváltó) szerkezeti és nyomatékátviteli vizsgálata, az elektrohidraulikus vezérlés szimulációs és fizikai kivitelezésével

A gépjárműipar történetében elengedhetetlenül fontos a motor nyomatékának átvitele a kerekekre, melyben kiemelkedő fontosságú szerepet játszanak a sebességváltók sokrétű családjai. 
A tudományos munkánk keretein belül a GM által gyártott CVT-t, - ismertebb nevén fokozatmentes sebességváltót – vizsgáltuk.
Első lépésként megismertük a sebességváltó mechanizmusát, annak elektrohidraulikus vezérlési- és fogaskerék áttétel szegmenseit.
Második lépésben szükséges volt egy megfelelő anyagminőségű és szerkezetű vázra, melyre rögzíthető a sebességváltó test, eleget téve vizsgálati és kísérleti szempontoknak.
Harmadik lépésben elkészítettük a sebességváltó elektromos vezérlőegységét, mely feladat során a Transmission Control Module-t helyettesítettük, a PIC18F2550-es mikrokontrolleres kapcsolással. Végrehajtottuk a vezérlőegység működésének ellenőrzését Proteus nevű programban, majd megvizsgáltuk a helyes jelalakokat.
A vezérlőegység (TCM) pótlása után, - mely sem fizikai, sem részletes írásos formában nem állt rendelkezésünkre - összeállítottuk a komplett vizsgálati egységünket, mely a következőt jelenti:
· Egy 2kW-os motor rögzítettünk a fent említett állványzatra, amit a vizsgálandó sebességváltóval ékszíjhajtással kapcsoltuk össze.
· Kialakítottuk a nyomaték széles spektrumú vizsgálatának második előfeltételét, mikor a féltengely kivezetésre kapcsoltunk egy gépjárművekben alkalmazott Valeo típusú 12V-os generátort, annak tengelyénél fogva.
· Kapcsolási lehetőséget alakítottunk ki a változtatható terheléses vizsgálatra egy megközelítőleg 800W ellenálláshuzal-, és 4 db egyesével kapcsolható, egyenként 55W-os gépjármű izzó terhelésekkel.
Mindezen összeállítás után elkezdtük a kiértékelést, mely a be- és kimeneti áram- és feszültségszint vizsgálata volt, változtatható terhelések mellett, amit Microsoft Exel táblázatban összesítettünk.
Matlab programban megközelítést végeztünk a nyomatékváltó nyomatékátvitelére a motor és a sebességváltó bemeneti tengelye között. 
Lehetséges továbbfejlesztési módozatok elméleti kidolgozását elkezdtük.



